ทอท.ฟุ้งรายได้พุ่งกระฉูด 50%
นิตินัย เนรมิตดอนเมือง-ภูเก็ตรับนักท่องเที่ยว,นายนิตินัย ศิริสมรรถการ ผู้อำนวยการใหญ่ บริษัท ท่าอากาศยานไทย จำกัด (มหาชน) (ทอท.) เปิดเผยว่า ที่ประชุมบอร์ด ทอท.รับทราบว่า สนามบินดอนเมืองจะเลื่อนการเปิดให้บริการอาคารที่พักผู้โดยสารที่ 2 ให้บริการเส้นทางบินในประเทศจากเดือน ส.ค. มาเป็นเดือน ธ.ค.58 และเลื่อนการเปิดใช้บริการอาคารผู้โดยสารหลังใหม่สนามบินภูเก็ตเป็นเดือน มิ.ย.59 โดยคาดว่า เมื่อเปิดให้บริการแล้วทั้งจะมีรายได้เชิงพาณิชย์จาก 2 สนามบินเพิ่มขึ้นกว่า 50% โดยปัจจุบันพื้นที่เชิงพาณิชย์ในสนามบินดอนเมืองทำรายได้กว่า 1,300 ล้านบาท/ปี หากเปิดให้บริการอาคารที่ 2 จะทำให้มีรายได้เพิ่มเป็น 2,500 ล้านบาท/ปี,อย่างไรก็ตาม ขณะนี้มีปริมาณผู้โดยสารที่ใช้บริการที่สนามบินดอนเมืองสูงเกือบ 29 ล้านคนต่อปี แบ่งเป็นผู้โดยสารภายในประเทศ 20 ล้านคนต่อปี ผู้โดยสารระหว่างประเทศประมาณ 9 ล้านคนต่อปี และมีแนวโน้มว่าปริมาณผู้โดยสารจะเติบโตไม่น้อยกว่า 20% แต่การเปิดให้บริการอาคารผู้โดยสาร อาคาร 2 จะช่วยลดความแออัดลงได้ โดยกำหนดให้อาคาร 1 เดิมจะรองรับผู้โดยสารระหว่างประเทศ ส่วนอาคาร 2 จะรองรับผู้โดยสารภายในประเทศ โดยมี 4 สายการบินจะย้ายมาให้บริการที่อาคาร 2 ได้แก่ สายการบินไทยแอร์เอเชีย นกแอร์ ไทยไลอ้อนแอร์ และไทยสมายล์ ในช่วงเดือน พ.ย.นี้ ได้ดำเนินการจัดทำแผนเตรียมความพร้อมการปฏิบัติงาน และโยกย้ายการปฏิบัติงานบางส่วนแล้ว,นายนิตินัย กล่าวต่อว่า นอกจากนั้น ทอท.ได้มีการปรับแผนการจราจรเพื่อรองรับก่อนเปิดใช้อาคารผู้โดยสารอาคาร 2 โดยร่วมกับกองบังคับการตำรวจจราจร (บก.จร.) ทดลองปรับเปลี่ยนเส้นทางการจราจรภายในสนามบิน จากเส้นทางลงทางยกระดับดอนเมืองโทลล์เวย์และถนนวิภาวดี-รังสิต รวมถึงจุดจอดรับ-ส่งผู้โดยสารบริเวณชานชาลา ตั้งแต่เวลา 12.00 น. ของวันศุกร์ที่ 13 พ.ย.ที่ผ่านมา มีการประชุมประเมินผลร่วมกันแก้ไขปัญหาการดังกล่าว โดยได้ปรับให้รถแท็กซี่ที่จอดรอบริเวณอาคารคลังสินค้า 3 และ 4 สามารถวิ่งจากภายในสนามบินวนมารับผู้โดยสารแทนการวิ่งออกไปนอกสนามบิน.
นายนิตินัย ศิริสมรรถการ ผู้อำนวยการใหญ่ บริษัท ท่าอากาศยานไทย จำกัด (มหาชน) (ทอท.) เปิดเผยว่า ที่ประชุมบอร์ด ทอท.รับทราบว่า สนามบินดอนเมืองจะเลื่อนการเปิดให้บริการอาคารที่พักผู้โดยสารที่ 2 
ทีมข่าวเศรษฐกิจ,อาคารผู้โดยสาร,สนามบินดอนเมือง,เส้นทางบินในประเทศ,สนามบินภูเก็ต,รองรับนักท่องเที่ยว,ภูเก็ต,นิตินัย ศิริสมรรถการ,ข่าว,ข่าวเศรษฐกิจ,ไทยรัฐฉบับพิมพ์